આ દરમિયાન ચીનની સેના પીએલએના સૈનિકો અને અમુક સ્થાનિક નાગરિકો બારાહોતીની રિમખીમ પોસ્ટ નજીક જોવા મળ્યા હતાં. રિપોર્ટમાં જણાવ્યા પ્રમાણે ચીની સૈનિકો અંદાજે ૪ કિ.મી. સુધી ભારતીય સીમાની અંદર ઘૂસી આવ્યા હતાં. રિપોર્ટમાં જણાવ્યા પ્રમાણે જ્યારે ૧પ ઓગસ્ટે આપણો દેશ આઝાદીની ઉજવણી કરતો હતો ત્યારે ચીની સૈનિક ભારતીય સીમામાં ઘૂસણખોરી કરી રહ્યા હતાં. આઈટીબીપીના કડક વિરોધ પછી ચીનના સૈનિકો અને નાગરિક પાછા ગયા હતાં.